 MALEE ไตรมาส 2/60 เป็นจุดต่ำสุด ชี้ดีขึ้นช่วงที่เหลือของปีแนะซื้อสะสม
 MALEE ไตรมาส 2/60 เป็นจุดต่ำสุด ชี้ดีขึ้นช่วงที่เหลือแนะซื้อสะสม
18 ส.ค. 2560

บล.ไอร่า ระบุในบทวิเคราะห์วันนี้(18 ส.ค.) ว่า  บริษัท มาลีกรุ๊ป จำกัด (มหาชน) หรือ MALEE รายงานกำไรสุทธิไตรมาส2/60ที่ 61 ล้านบาท ลดลง 48% เทียบไตรมาสก่อนหน้า และ 57% เทียบช่วงเดียวกันของปีก่อน จากการชะลอตัวของการบริโภคภายในประเทศ การลดลงของกำลังการผลิตน้ำมะพร้าว เนื่องจากการเปลี่ยนแปลงกระบวนการผลิตที่ส่งผลให้ยอดขายลดลงและต้นทุนต่อหน่วยเพิ่มขึ้น ประกอบกับค่าเสื่อมที่เพิ่มขึ้นจากเครื่องจักรใหม่และการลด Stock สินค้าเพื่อเปลี่ยนรูปแบบแพคเกจจิ้ง
มองไตรมาส 2/60เป็นจุดต่ำสุด และดีขึ้นในช่วงที่เหลือของปี จากกำลังการผลิตน้ำมะพร้าวที่ดีขึ้น ประกอบกับยอดขายผลไม้กระป๋องที่ถูกเลื่อนไปยังไตรมาส3/60 พร้อมแผนการตลาดกระตุ้นการบริโภค ก่อนจะสามารถกลับมาเติบโตได้ในปี’61 ต่อไป
ปรับลดประมาณการณ์กำไรในปี’60 ลง 17% เพื่อสะท้อนผลประกอบการที่ชะลอตัวลง อย่างไรก็ตาม คาดว่าแผนการซื้อหุ้นคืน จะสามารถช่วยจำกัด Downside ของ MALEE ได้ โดยประเมินราคาเหมาะสมในปี’60 ที่ 38.50 บาท แนะนำ “ซื้อสะสม”